**«Әнші балапан» байқауы**

 **...біздің қазақ әнқұмар халық... . Біреу қасына домбыра ұстап ән сала бастаса, ойдағы-қырдағысы жиналып, сегіздегі бала, сексендегі шалына дейін қалмай қамалап айтшы-айтшылап жанын жағасына келтіреді. Бара-бара не болса да сол әндегі рух сүйегіне сіңеді, құлағында қалады.**

 **Сұлтанмахмұд Торайғыров**

 **Зеренді ауданына қарасты Қызылсая орта мектебінде 27-ақпан мен 19-наурыз аралығында үш кезеңнен құралған бастауыш сыныптар аралығында «Әнші балапан» ән байқауы өтілді.**

 **Осы «Әнші балапан» байқауына бастауыш сыныптар арасынан 27 оқушы қатысты.**

 **Бұл байқауды өткізу барысында ән орындауға оқушыларға мынадай талаптар қойылды.**

1. **Әнді дұрыс таңдау**
2. **Дауыс ырғағы**
3. **Актёрлік шеберлік(сахнада өзін ұстауы)**
4. **Киім үлгісі әнге сай болуы**

**Шарттар бойынша оқушылар әр кезеңдерге белсенді дайындалды**

 **Осы талаптар бойынша оқушылардың өнерін бағалауға әділ қазы алқалары тағайындалды.**

1. **Мектеп директоры: Рахымжанов Б.С**
2. **Қазақ тілі және қазақ әдебиетінің ұстазы: Бегалина Р.Т**
3. **Музыка пәнінің ұстазы: Шамгунова А.Ж**
4. **Ата-ана төрайымы: Есімсейтова А.**

 **27-ақпан күні І-кезең өтілді. Бұл кезеңді өздерінің сүйіп айтатын әндерін жанды дауыста орындады. І-кезеңде туған жерге, ата-анаға, ұстазға арналған әндерді әуелете айтып көрермен ықыласына бөлене алды. Бірінші кезеңде ерекше өнер көрсетіп берілген талаптардан еш мүдірмей келесі кезеңге 16 оқушы жолдамаға ие болды.**

 **Ақ шашты ана: «Жастығым-балам»-дейді. Ақылды бала: «Айкүнім-анам» -дей келе 8-наурыз халықаралық аналар мерекесінің қарсаңында « »**

**тақырыпта 6-наурыз күні «әнші балапан» байқауының ІІ-кезеңі өтті. Екінші кезеңде балалар өздерінің анаға деген жүрекжарды әндерін, ана деген махаббатпен, сүйіспеншілікпен ерекше сезімде орындай білді. Айта кесек «Абзал ана», «Ана туралы жыр», «Милая мама» т.б. әндерді тамылжыта орындады.**

 **ІІІ-кезеңге 10 оқушы жолдамаға ие болды. Атап айтсақ:**

 **даярлық сыныптан: Дүйсен Амина мен Ануарбек Фатима**

**1-сыныптан: Шаймерден Гүлім мен Атымтай Тілеген**

**2-сыныптан: Жұмаш Мейрхан мен Мұсылманбек Бейбарыс**

**3-сыныптан: Бегалы Толғанай мен Сағнаева Айша және Жекен Ералы.**

**4-сыныптан Кемел Ақбота**

**ІІІ-кезеңде жас ұрпақ бойына қазақ халқының әндерін заман ағымына сай жаңашыл бағытта орындау талабы қойылды. Балалардың өнерлерін тамашалауға келген ауыл тұрғындары залда лық толы болды. Олар әрбір оқушыға шабыт беріп, қол соғып демеп отырды.**

 **Бұл кезеңде балалар ерекше дайындықпен келді. Киім үлгісі де, әні де, қойылған талапқа сай болды.**

 **Олардың, өздерін сахнада ұстауы әнді орындауы, өнерлерін көрерменге жеткізе білуі ерекше жоғары деңгейде болды. Қорытындылай келе «Әнші балапан» байқауының жеңімпаздары әділ қазылар шешімімен және көрермен көзайымымен анықталды.**

 **Гран-при иегері: Дүйсен Амина, 1-орынға Ануарбек Фатима, 2-орынға Сағнаева Айша, 3-орынға Шаймерден Гүлім, көрермен көзайымынан көп дауыс жинаған Мұсылманбек Бейбарыс ие болды.**

 **Барлық 3-кезеңге де қатысқан оқушыларға сыйлықтармен марапатталды.**

 **Осы іс-шараға демеушілік көрсеткен бастауыш сынып ұстазы: Каербекова Лаззат Тасымқызының түлектері демеушілік жасап, кішкентай бүлдіршіндердің ризашылығына бөленді. Осындай бізге демеушілік жасай отырып өздерінің ән-шашуларымен тілектерін білдірді. Осы іс-шараға ат салысып бізге қол ұшын бере білген бастауыш сынып ата-аналарына және мектепті бітіріп кеткен демеуші болған 64-түлектерге шын жүректен алғысымызды білдіреміз.**

**Бастауыш сынып ата-аналарына рахметімізді білдіре отырып, балапандарыңыздың өнерлері өрге жүзе берсін, биіктерден көріне берсін деп тілейміз.**

 **Ал 64- түлектерге алтын ұя мектебін бітіріп кетсе де мектепті ұмытпай, кішкентай сәбилерге қуаныш сыйлағаны үшін үлкен рахметімізді білдіреміз. Сіздерге жұмыста творчестволық табыс дендеріңізге саулық, отбасыларыңызға амандық бастауыш сынып ұстаздары атынан ізгі ниетпен тілейміз.**

 **Бастауыш сынып ұстаздары:**

 **Каербекова Л.Т**

 **Каденов А.Ж**

**Каденова А.Ж**

**Аккушкарова Г.Г**